
ΕΦΗΜΕΡΙΣΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
25 ΙΟΥΛΙΟΥ 1991 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

485 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση πολεοδομικής μελέτης επέκτασης Οικισμού «Γαλάνι» της 

Κοινότητας Δρέπανου Ν. Κοζάνης. 1 

Τροποποίηση ορίων στον οικισμό Νεάπολης του Ν. Κοζάνης. . . 2 
Χαρακτηρισμός ως διατηρητέου του κτιρίου που βρίσκεται επί της 
Ισαύρων 7, στη Θεσ/νίκη και καθορισμός ειδικών όρων προστα¬ 
σίας και περιορισμών δόμησης. 3 

ΑΝΑΚΟΙΝΩΣΕΙΣ 

Παρακατάθεση αποζημίωσης λόγω ρυμοτομίας στη Ρόδο.4 

Ειδοποίηση περί της γενομένης παρακαταθέσεως για αποζημίωση 
προκυρωθέντων και ρυμοτομηθέντων οικοπεδικών τμημάτων 
στην Θεσσαλονίκη. 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 887 (1) 

Έγκριση πολεοδομικής μελέτης επέκτασης Οικισμού «Γαλάνι» της Κοι¬ 
νότητας Δρεπάνου Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Το Π.Δ. από 24.4.85 (ΦΕΚ 181Δ/3.5.85). 

2. Το Π.Δ. από 20.8.85 (ΦΕΚ 414Δ'/20.8.85). 

3. Το Π.Δ. από 14.2.87 (ΦΕΚ 133Δ’/23.2.87). 

4. Τις διατάξεις του Ν. Δ/τος της 17.7.1923 και ειδικότερα το άρ¬ 
θρο 3 αυτού. 

5. Την υπ’ αριθμ. 630/85/22.1.1986 Απόφαση Νομάρχη Κοζά¬ 
νης σχετικά με την κατηγοριοποϊηση των οικισμών κάτω των 2.000 
κατοίκων. 

6. Την υπ’ αριθμ. 463/4.12.86 Απόφαση Νομάρχη Κοζάνης σχε¬ 
τικά με τον καθορισμό ορίων και όρων δόμησης του Οικισμού. 

7. Την υπ’ αριθμ. 35/90 γνωμοδότηση του Κοινοτικού Συμβουλίου 
Δρεπάνου για του οικισμό «Γαλάνι». 

8. Την με αριθμ. πρωτ. 19/4.3.1991 (Συνεδρίαση 5η - θέμα 6ο) 
γνωμοδότηση του Συμβουλίου Περιβάλλοντος, Χωροταξίας και Δημο¬ 
σίων Έργων Ν. Κοζάνης. 

9. Την Κοινή Υπουργική Απόφαση Γ4Δ/15883/1903/18.2.87 
(ΦΕΚ 142/Β/15.3.88). 

10. Τον Ν. 1735/87 «προσλήψεις στο Δημόσιο Τομέα κ.λ.π. (άρθρο 
22 παρ. 7). 

11. Τις 488 και 489 Αποφάσεις του Συμβουλίου Επικράτειας, απο¬ 
φασίζουμε: 


Άρθρο 1 

Εγκρίνεται η πολεοδομική μελέτη επέκτασης του Οικισμού «Γαλάνι» 
της Κοινότητας Δρεπάνου Ν. Κοζάνης με τον καθορισμό οικοδομήσι¬ 
μων χώρων, οδών, κοινόχρηστων χώρων πρασίνου, πλατειών, πεζο¬ 
δρόμων, χώρων στάθμευσης, ζώνη προστασίας εγκαταστάσεων ΔΕΗ, 
όπως οι παραπάνω ρυθμίσεις φαίνονται στο σχετικό διάγραμμα της Δ/ 
νσης Περιβάλλοντος και Χωροταξίας Δυτικής Μακεδονίας, σε κλίμακα 
1:1000 που θεωρήθηκε από τον Προϊστάμενο του Τμ. Πολεοδομίας και 
ΠΕ της Νομαρχίας μας και συνοδεύει την απόφαση αυτή. 

Άρθρο 2 

Εγκρίνεται όπως διατυπώθηκε στα επόμενα άρθρα ο πολεοδομικός 
κανονισμός της περιοχής επέκτασης του Οικισμού «Γαλάνι» Ν. Κοζάνης 
του οποίου το Πολεοδομικό Σχέδιο εγκρίνεται με το άρθρο 1 του παρό¬ 
ντος. 

Άρθρο 3 

Στους οικοδομήσιμους χώρους που χαρακτηρίζονται στο διάγραμμα 
με στοιχεία ΟΤ και τους αριθμούς των ΟΤ καθορίζεται η χρήση γενικής 
κατοικίας όπως αυτή προσδιορίζεται με το άρθρο 3 του Π. Δ/τος 
23.2.87 (ΦΕΚ 166 Δ της 6.3.1987). 

Άρθρο 4 

Στο πρόσωπο των οικοπέδων επιβάλλεται προκήπιο με το πλάτος 
που φαίνεται στα τοπογραφικά διαγράμματα που συνοδεύουν την από¬ 
φαση αυτή. 

Άρθρο 5 

Τα ελάχιστα όρια εμβαδού και οι λοιποί όροι και περιορισμοί δόμησης 
των οικοπέδων ορίζονται ως εξής: 

1. Συντελεστής δόμησης: 0,5 

2. Ποσοστό κάλυψης: 50% 

3. Μέγιστο ύψος: 7,5μ. 

Τπεράνω του μέγιστου ύψους επιτρέπεται η κατασκευή στέγης ύψους 
μέχρι 2μ. κεραμοσκεπής ή πλακοσκεπής. Ειδικά για την περιοχή Α, 
όταν λόγω κλίσεων του εδάφους δεν είναι δυνατή η κατασκευή των προ- 
βλεπομένων ορόφων μέσα στο μέγιστο ύψος των 7,5μ, επιτρέπεται η 
προσαύξηση του μέγιστου ύψους μέχρι 8,5μ. και μόνο για το τμήμα της 
οικοδομής που βρίσκεται στο χαμηλότερο σημείο του οικοπέδου. 

4. Αριθμός ορόφων: 2 

5. Αρτιότητα οικοπέδων: Εμβαδόν 500 τ.μ. - Πρόσωπο ΙΟμ. 

6. Σύστημα δόμησης: Το κτίριο τοποθετείται ελεύθερα μέσα στο οι¬ 
κοδομήσιμο τμήμα του οικοπέδου με υποχρεωτικές πλάγιες και οπί¬ 
σθιες αποστάσεις 2,5 μέτρα από τα όρια. Μέσα στην απόσταση των 
2,5μ. επιτρέπονται αρχιτεκτονικές προεξοχές αρχιτεκτονικά στοιχεία 
και εξώστες πλάτους μέχρι 0,40μ. Στο ΟΤ 46 απαγορεύεται πέραν των 
εγκαταστάσεων της ΔΕΗ (πυλώνες, γραμμές μεταφοράς ηλεκτρικής 
ενέργειας) οποιαδήποτε άλλη χρήση. 

7. Ειδικοί όροι δόμησης: Ισχύουν οι ειδικοί όροι οι οποίοι αναφέρονται 
στην υπ’ αριθμ. πρωτ. 463/9.12.86 απόφαση Νομάρχη Κοζάνης. 

8. Η παρούσα απόφαση και τα τοπογραφικά διαγράμματα που την 
συνοδεύουν (2 φύλλα σε κλίμακα 1:1000) να αναρτηθούν στο κτίριο της 

Νομαρχίας Κοζάνης Τμ. Πολ. και ΠΕ, 5ος όροφος, για 15 ημέρες μετά Η απόφαση αυτή να δημοσιευθεί στην Εφημερίδα της Κυβερνήσεως. 
την δημοσίευση του λεκτικού και των τοπογραφικών διαγραμμάτων 

της απόφασης στο ΦΕΚ. Κοζάνη, 2 Ιουνίου 1990 

Άρθρο 6 

Η ισχύς της παρούσης απόφασης αρχίζει από την δημοσίευση της στην ® Νομάρχης 

Εφημερίδα της Κυβερνήσεως. ΛΟΥΚΑΣ ΚΑΤΣΑΡΟΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2131 (2) 

Τροποποίηση ορίων στον οικισμό Νεάπολης του Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του από 24.4.1985 ΠΔ (ΦΕΚ 181 Δ/3.5.1985) 
«περί τρόπου καθορισμού ορίων οικισμού της χώρας, κατηγορίες αυτών 
και καθορισμός όρων και περιορισμών δόμησης». 

2. Τις διατάξεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν τον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Την υπ’ αριθμ. 630/22.1.86 απόφασή μας για την κατηγοριο- 
ποίηση των οικισμών του Ν. Κοζάνης που έχουν πληθυσμό μέχρι και 
2.000 κατοίκους. 

5. Τα πληθυσμιακά στοιχεία της τελευταίας απογραφής του κράτους 
της ΕΣΤΕ. 

6. Τις υπ’ αριθμ. πρωτ. 26/13.3.90 και 63/19.7.1990 γνωμοδο¬ 
τήσεις του Συμβουλίου ΧΟΠ του Νομού. 

7. Τις υπ’ αριθμ. 83/87 και 189/89,101/90 και 102/90 αποφά¬ 
σεις του Κοινοτικού Συμβουλίου Νεάπολης. 

8. Την κοινή Υπουργική απόφαση Γ4Δ/15883/1903/18.2.87 
(ΦΕΚ 142/Β/15.3.88). 

9. Το Ν. 1735/87 «προσλήψεις το Δημόσιο Τομέα κ.λ.π. άρθρο 22 
παρ. 7». 

10. Τις 488 και 489/91 Αποφάσεις του Συμβουλίου Επικράτειας, 


αποφασίζουμε: 

I. Καθορίζουμε τα όρια του οικισμού Νεάπολης του Ν. Κοζάνης με 
στοιχεία όπως αυτά φαίνονται στα συνοδευτικά της παρούσας σχεδια¬ 
γράμματα σε κλ. 1:5000, που αποτελούν αναπόσπαστα μέρη της από¬ 
φασης αυτής και συντάχθηκαν βάσει στοιχείων χαρτών και επί τόπου 
ελέγχου. 

II. Καθορίζουμε τους γενικούς και ειδικούς όρους και περιορισμούς 
δόμησης για τον οικισμό Νεάπολης όπως αναφέρονται στην υπ’ αριθμ. 
243/15.9.87 Απόφαση Νομάρχη Κοζάνης. 

III. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει θα θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και ΠΕ της Νομαρχίας ώστε να 
εξασφαλίζεται η συνέχεια των υπαρχόντων κοινοχρήστων χώρων και η 
δημιουργία νέων κοινοχρήστων χώρων σύμφωνα με τα οριζόμενα στις 
διατάξεις της παρ. I του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985). 

Η παρούσα απόφαση και το τοπογραφικό διάγραμμα που την συνο¬ 
δεύει (1 φύλλο σε κλ. 1:5000) να αναρτηθούν στο κτίριο Νομαρχίας Κο¬ 
ζάνης, Τμήμα Πολ/μίας και ΠΕ, 5ος όροφος για 15 ημέρες μετά τη 
δημοσίευση του λεκτικού της απόφασης και του τοπογραφικού διαγράμ¬ 
ματος στο ΦΕΚ. . 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 3 Ιουνίου 1990 
Ο Νομάρχης 

- ΛΟΥΚΑΣ ΚΑΤΣΑΡΟΣ 

Αριθ. 4247 (3) 

Χαρακτηρισμός ως διατηρητέου του κτιρίου που βρίσκεται επί της Ισαύ- 

ρων 7, στη Θεσ/νίκη και καθορισμός ειδικών όρων προστασίας και 

περιορισμών δόμησης. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Το ΠΔ 358/86 (ΦΕΚ 158Α) περί «καθορισμού αρμοδιοτήτων 
Τπ. Βόρειας Ελλάδας». 

2. Το ΠΔ 92/87 (ΦΕΚ 51Α) περί «Οργανισμού ΐπ. Βορ. Ελλάδας» 
όπως τροποποιήθηκε και συμπληρώθηκε με τις διατάξεις του Π.Δ. 
492/88 (ΦΕΚ 224Α). 

3. Την Τ. 704/19.8.88 απόφαση Πρωθυπουργού περί «Μετονομα- 
σίας του Υπουργείου Βορ. Ελλάδας σε Υπουργείο Μακεδονίας - Θρά¬ 
κης» (ΦΕΚ 575Β/88). 

4. Τις δ/ξεις του ΠΔ 437/85 περί καθορισμού και ανακατανομής 
των αρμοδιοτήτων των Υπουργείων (ΦΕΚ 157 Α/85). 

5. Τις δ/ξεις του Ν. 1577/85 περί ΓΟΚ (ΦΕΚ 210Α/85) όπως 
τροποποιήθηκε με το Ν. 1772/88 (ΦΕΚ 91Α/88). 

6. Τις δ/ξεις του από 15.4.88 Π.Δ. περί Διατήρησης, επισκευής ή 
ανακατασκευής αρχιτεκτονικών, καλλιτεχνικών και στατικών στοι¬ 
χείων διατηρητέων κτιρίων» (ΦΕΚ 317 Δ/88). 

7. Την παρ. 7 του άρθρου 22 του Ν. 1735/87 (ΦΕΚ 195Α). 

8. Την 75724/1151/83 κοινή απόφαση των Υπ. Προεδρίας της 
Κυβέρνησης και Χωροταξίας, Οικισμού και Περιβάλλοντος (ΦΕΚ 
767/83) όπως τροποποιήθηκε με την 28112/356/85 όμοια από¬ 
φαση (ΦΕΚ 205Β/85). 

9. Την 31252/1530/87 κοινή απόφαση τών Υπουργών Προεδρίας 
Κυβέρνησης, Εσωτερικών και Περιβάλλοντος, Χωροταξίας. 

10. Την από 14.3.91 αιτιολ. έκθεση της Δ/νσης Περιβάλλοντος, 
Χωροταξίας σχετικά με το κτίριο του θέματος. 

11. Το με αρ. πρ. 3010/1/71α/2.4.91 έγγραφο της Ελληνικής 
Αστυνομίας - Γ' Α.Τ. Θεσ/νίκης, αποφασίζουμε: 

1. Χαρακτηρίζουμε ως διατηρητέο το κτίριο επί της Ισαύρων 7, στη 
Θεσ/νίκη που αφορά κτίριο με ισόγειο και τρεις ορόφους. Η πρόσοψη 
του κτιρίου παρουσιάζει αρχιτεκτονικό ενδιαφέρον με την συμμετρική 
της οργάνωση ως προς τον κεντρικό άξονα, ο οποίος τονίζεται με έρκερ 
στους δύο ορόφους και υποβαστάζεται με ανάγλυφα διακοσμημένα φου- 
ρούσια. 

2. Στο χαρακτηριζόμενο ως διατηρητέο κτίριο του θέματος, απαγο¬ 


ρεύεται κάθε αφαίρεση αλλοίωση ή καταστροφή των επιμέρους αρχιτε¬ 
κτονικών ή διακοσμητικών στοιχείων του. 

3. Επιτρέπεται η επισκευή, στατική ενίσχυση και κάθε επέμβαση για 
λόγους στατικούς ή λειτουργικούς του κτιρίου του θέματος. 

4. Οποιαδήποτε οικοδομική εργασία όπως και η τοποθέτηση επιγρα¬ 
φής εγκρίνεται από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

5. Δεν επιτρέπεται η τοποθέτηση φωτεινών επιγραφών ή διαφημιστι¬ 
κών πινακίδων στην πρόσοψη και στους εξώστες του κτιρίου. 

6. Η στερέωση των επιγραφών στη πρόσοψη του κτιρίου επιβάλλεται 
και γίνεται κατά τρόπο που να μην επιφέρει μόνιμη βλάβη σ’ αυτή ή αλ¬ 
λοίωση ή καταστροφή των αρχιτεκτονικών της στοιχείων. 

7. Σε περίπτωση τοποθέτησης περισσοτέρων από μια επιγραφών ή 
προσθήκης επιγραφής, εξετάζεται η συνολική τοποθέτηση και σύνθεση 
τους στο κτίριο. 

Η ΕΠΑΕ μπορεί να επιβάλλει τροποποίηση στις ήδη υπάρχουσες επι¬ 
γραφές με σκοπό την επίτευξη του αρτιότερου αισθητικού αποτελέσμα¬ 
τος. 

8. Μέσα σε έξι (6) μήνες από τη δημοσίευση της απόφασης αυτής επι¬ 
βάλλεται στους ιδιοκτήτες η υποβολή στην ΕΠΑΕ εγχρώμων φωτο¬ 
γραφιών της πρόσοψης του κτιρίου προκειμένου να ελεγχθεί η εναρμό¬ 
νιση των επιγραφών στη μορφολογία του. 

Εάν από τον έλεγχο αυτό προκύψει η μη εναρμόνιση της επιγραφής 
με την μορφολογία του κτιρίου, οι ενδιαφερόμενοι είναι υποχρεωμένοι 
μέσα σε έξι (6) μήνες από την κοινοποίηση της σχετικής γνωμοδότησης 
της ΕΠΑΕ να την αφαιρέσουν άλλως εφαρμόζονται οι διατάξεις περί αυ¬ 
θαιρέτων. 

Σε περίπτωση μη έγκαιρης υποβολής των παραπάνω φωτογραφιών 
οι τυχόν υπάρχουσες επιγραφές θεωρούνται αυθαίρετες και υπόκειται 
στις διατάξεις περί αυθαιρέτων. 

9. Τα ακριβή αντίγραφα των πρωτοτύπων διαγραμμάτων που την 
συνοδεύουν να αναρτηθούν, μετά την δημοσίευσή της στην Εφημερίδα 
της Κυβερνήσεως, στο Δικαστήριο και στην αρμόδια Δ/νση για δεκαπέ¬ 
ντε (15) συνεχείς μέρες. 

10. Η ισχύς της απόφασης αυτής αρχίζει από την δημοσίευση της 
στην Εφημερίδα της Κυβερνήσεως. 

Θεσσαλονίκη, 24 Ιουνίου 1991 

Ο ΥΠΟΥΡΓΟΣ 

Γ. ΤΖΙΤΖΙΚΩΣΤΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 


(4) 

Παρακατάθεση αποζημίωσης λόγω ρυμοτομίας στη Ρόδο. 

Στο Ταμείο Παρακαταθηκών και Δανείων Ρόδου οι 1) Κωνσταντίνος 
Συρογιαννόπουλος του Θεοδώρου 2) Νικήτας Κατσουράκης του Μι¬ 
χαήλ 3) Νέλτχε συζ. Κωνσταντίνου Συρογιαννοποϋλου 4) Παναγιώτα 
συζ. Νικήτα Κατσουράκη 5) Ελευθέριος Ψύλλος του Μιχαήλ 6) Γεώρ¬ 
γιος Ψύλλος του Μιχαήλ 7) Αναστασία χήρα Δημητρίου Μαχραμά 8) 
Κωνσταντίνα συζ. Αποστόλου Μάκρα 9) Γεώργιος Μαχραμάς του Δη¬ 
μητρίου και 10) Χαβά συζ. Σαλή Κιομπεκίρ κάτοικοι Ρόδου έχουν πα¬ 
ρακαταθέσει στο Ταμείο Παρακαταθηκών και Δανείων Ρόδου το ποσό 
των 4.368.940 δραχμών ως συγκύριοι της μερίδας 261 γαιών Ρόδου 
υπέρ των 1) Χασάν Σελλαβτζή του Αλή Μουσκατζή 2) Μπελκίς Σελ- 
λαβτζή του Αλή Μουσκατζή 3) Πακιζέ Σελλαβτζή του Αλή Μουσκατζή 
4) Φετικέ Σελλαβτζή του Αλή Μουσκατζή ως συγκυριών της μερίδας 
257 γαιών Ρόδου. Το ποσό αυτό καθορίστηκε σαν αποζημίωση με την 
67/1987 απόφαση του Εφετείου Δωδεκανήσου για τμήματα προσκυ- 
ρούμενα και ρυμοτομούμενα σύμφωνα με την 5/1983 πράξη τακτοποι- 
ήσεως, αναλογισμού κλπ. της Νομαρχίας Δωδεκανήσου. Για την παρα¬ 
κατάθεση του παραπάνω ποσού έχει εκδοθεί το 27802/3.6.1991 
γραμμάτιο συστάσεως παρακαταθήκης. 

Ρόδος, 20 Ιουνίου 1991 
Ο Πληρεξούσιος Δικηγόρος 
ΚΛΕΟΒΟΥΛΟΣ Ε. ΛΕΒΕΝΤΗΣ 

(Αριθμός διπλοτύπου 4712664/91 
του Δημόσιου Ταμείου Δικ. εισπ. Αθηνών 
της 9.7.91) 

-φ- 


(5) 

Ειδοποίηση περί της γενομένης παρακαταθέσεως για αποζημίωση προ- 
κυρωθέντων και ρυμοτομηθέντων οικοπεδικών τμημάτων στην 
Θεσσαλονίκη, 

Οι Δημήτριος Περικλή Ξεφτέρης, Περικλής Ιωάννου Ξεφτέρης, Αχί- 
λειος Ιωάννου Ξεφτέρης και Στυλιανή χήρα Ιωάννου Ξεφτέρη το γένος 
Αχιλλέα Ταταρίκου κατέθεσαν υπέρ παντός αναγνωρισθησομένου αρμο- 
δίως δικαιούχου στο Ταμείο Παρακαταθηκών και Δανείων Θεσσαλονί¬ 
κης 1) με το υπ’ αρ. 479564/12.3.1991 γραμμάτιο συστάσεως παρα¬ 
καταθήκης αυτού το ποσό των δρχ. 432.500 προς εξόφληση αποζημι- 
ώσεως του'προσκυρωθέντος στην ιδιοκτησία τους υπό στοιχεία 17-18- 
19-20-17, επιφάνειας μ2 86,50 τμήματος οικοπέδου της υπ’ αρ. 6 
ιδιοκτησίας, φερομένης στην κατωτέρω αναφερόμενη πράξη τακτοποιή- 
σεως επ’ ονόματι Δημητρίου Πανδίρη του Ιωάννη (και ανηκούσης σ’ 
αυτόν και στους Αλεξάνδρα Αργυρίου Πανδίρη και Ιωάννη Αργυρίου 
Πανδίρη), β) με το υπ’ αρ. 484809/10.6.1991 γραμμάτιο συστάσεως 
παρακαταθήκης αυτού το ποσό των δρχ. 1.987.500 προς εξόφληση 
αποζημιώσεως των προσκυρωθέντων στην ιδιοκτησία τους οικοπεδι- 
κών τμημάτων υπό στοιχεία α) 28-29-30-39-28, επιφάνειας 135 μ2, 
β) 25-26-28-29-25, επιφάνειας 517 μ2 καιγ) 23-24-25-26-23, επι¬ 
φάνειας 105 μ2, φερομένων στην κατωτέρω αναφερομένη πράξη τα- 
κτοποιήσεως επ’ ονόματι της Κοινότητας Πλαγιαρίου Θεσ/νίκης μετ’ 
αφαίρεση δρχ. 1.797.500 λόγω συμψηφισμού (γενομένου δια της από 
11.6.1991 εξωδίκου δηλώσεώς τους περί μονομερούς συμψηφισμού 
που επιδόθηκε νομίμως στην Κοινότητα Πλαγιαρίου όπως προκύπτει 
από την υπ’ αρ. 2598/20.6.1991 έκθεση επιδόσεως του δικαστικού 
επιμελητή του Πρωτοδικείου Θεσσ/κης Χρήστου Ρωμανού), αποζημι¬ 
ώσεως τμημάτων οικοπέδων με στοιχεία αα) 30-31-38-30, επιφά¬ 
νειας 66,50 μ2, ββ) 85-31-38-87-86-85, επιφάνειας 539 μ2 και δη 
μόνον για τα 269,50 μ2 αυτού και γγ) 88-89-90-91-88, επιφάνειας 


47 μ2 και δη μόνον για τα 23,50 μ2 αυτού, φερομένων στην κατωτέρω 
αναφερομένη πράξη τακτοποιήσεως επ’ ονόματι του Δημητρίου Ξε¬ 
φτέρη και του (αιτία θανάτω, δικαιοπαρόχου των εκ των καταθετών 
Περικλή, Αχίλλειου και Στυλιανής Ξεφτέρη) Ιωάννη Ξεφτέρη, και του 
μεν πρώτου οικ. τμήματος προσκυρωθέντος σε οικόπεδο της Κοινότη¬ 
τας Πλαγιαρίου, των δε δύο άλλων οικ. τμημάτων ρυμοτομηθέντων με 
υπόχρεων αποζημιώσεώς του την άνω Κοινότητα Πλαγαρίου, 3) με το 
υπ’ αρ. 484810/10.6.1991 γραμμάτιο συστάσεως παρακαταθήκης 
αυτού το ποσό των δρχ. 1.000, προς εξόφληση αποζημιώσεως των 
προσκυρωθέντων στην ιδιοκτησίας τους οικοπεδικών τμημάτων υπό 
στοιχεία: α) 21-22-23-24-21, επιφάνειας 105μ 2 , β) 19-20-21-22- 
19, επιφάνειας 231 μ 2 , φερομένων στην κατωτέρω αναφερομένη πράξη 
τακτοποιήσεως επ’ ονόματι της Κοινότητας Περαίας Θεσσαλονίκης, 
μετ’ αφαίρεση δρχ. 1.679.000 λόγω συμψηφισμού (γενομένου δια της 
από 11.6.1991 εξωδίκου δηλώσεώς τους περί μονομερούς συμψηφι¬ 
σμού που επιδόθηκε νομίμως στην Κοινότητα Περαίας όπως προκύπτει 
από την υπ’ αρ. 2599/20.6.1991 έκθεση επιδόσεως του δικ. επιμε¬ 
λητή Χρ. Ρωμανού) αποζημιώσεως τμήματος οικοπέδου υπό στοιχεία 
95-96-72-73-94-95, επιφάνειας 599μ 2 και δη μόνον για τα 
335,80μ 2 αυτού, ιδιοκτησίας τους, φερομένου στην κατωτέρω αναφε¬ 
ρομένη πράξη επ’ ονόματι Δημητρίου και Ιωάννου Ξεφτέρη, ρυμοτομη- 
θέντος, με υπόχρεων αποζημιώσεώς του την Κοινότητα Περαίας. 

Τα ανωτέρω οικοπεδικά τμήματα απαλλοτριώθηκαν δυνάμει της υπ’ 
αρ. 4504/18.8.1981 πράξεως τακτοποιήσεως και αναλογισμού οικο¬ 
πέδων της Διευθύνσεως Πολεοδομίας της Νομαρχίας Θεσσαλονίκης, η 
οποία νομίμως κυρώθηκε με την ΔΠ/ΤΑ/οικ. 26882/15.6.1982 
αποφάσεως του Νομάρχη Θεσσαλονίκης και την 37646/10346/ 
27.10.1982 απόφαση του Υ.Χ.Ο.Π., κείνται δε όλα επί της οδού Θεσ¬ 
σαλονίκης - Ν. Μηχανιώνας, στο 73 Ο.Τ. και στο όριο των Κοινοτήτων 
Περαίας και Πλαγιαρίου, η δε προσωρινή τιμή μονάδας αποζημιώσεως 
καθορίσθηκε με την 214/1990 οριστική απόφαση του Μονομελούς 
Πρωτοδικείου Θεσσαλονίκης (ειδική διαδικασία απαλλοτριώσεων) στο 
ποσό των δρχ. 5.000 ανά μ 2 . 

Τα ανωτέρω γραμμάτια συστάσεως παρακαταθήκης του Ταμείου 
Παρακαταθηκών και Δανείων Θεσσαλονίκης κατατέθηκαν στην συμβο¬ 
λαιογράφο Θεσσαλονίκης Λ. Θεοχαρίδου - Γεωργοπούλου και συντά¬ 
χθηκαν οι κατωτέρω πράξεις της άνω συμβολαιογράφου α) για μεν το 
υπ’ αρ. 479564/12.3.1991, η υπ’ αρ. 6995/91, αντίγραφο της 
οποίας κοινοποιήθηκε προς τους Δημήτριο Ιωάννη Πανδίρη, Αλεξάνδρα 
Αργυρίου Πανδίρη και Ιωάννη Αργυρίου Πανδίρη, όπως προκύπτει από 
τις 2601, 2603 και 2602/20.6.1991 εκθέσεις επιδόσεως του δικ. 
επιμελητή Χρ. Ρωμανού, αντιστοίχως, β) για δε το υπ’ αρ. 484809/ 
1991, η υπ’ αρ. 6993/91, αντίγραφο της οποίας κοινοποιήθηκε προς 
την Κοινότητα Πλαγιαρίου νομίμως εκπροσωπουμένων, όπως προκύ¬ 
πτει από την υπ’ αρ. 2597/20.6.1991 έκθεση επιδόσεως του αυτού 
δικ. επιμελητή Χρ. Ρωμανού και γ) για το υπ’ αρ. 484810/1991, η 
υπ’ αρ. 6993/1991, αντίγραφο της οποίας κοινοποιήθηκε προς την 
Κοινότητα Περαίας, νομίμως εκπροσωπουμένην, όπως προκύπτει από 
την υπ’ αρ. 2600/20.6.1991 έκθεση επιδόσεως του δικ. επιμελητή 
Χρ. Ρωμανού. 

Συμφώνως προς τον νόμο γίνεται η παρούσα ειδοποίηση δημοσιευο- 
μένη στην Εφημερίδα της Κυβερνήσεως για τα νόμιμα αποτελέ¬ 
σματα. 

Θεσσαλονίκη, 22 Ιουνίου 1991 

Ο Πληρεξούσιος Δικηγόρος 
ΑΘΑΝ. Δ. ΔΙΑΒΑΤΗΣ 

(Αριθ. Διπλ. ΔΟΥ Ενσήμων και Δικ. Εισπρ. Θεσ/νίκης 4627713/ 
2.7.1991). 

(Αριθ. Διπλ. Δημ. Ταμ. Ενσ. Θεσ/νίκης 4627743/91). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


